ΑΘΗΝΑ 30/8/2019

ΑΡ. ΠΡΩΤ.: 1944

ΠΡΟΣ: ΣΩΜΑΤΕΙΑ, ΜΕΛΗ ΠΟΕΔΗΝ

Συνάδελφοι,

Η Δημόσια Υγεία, η Πρόνοια, το ΕΚΑΒ, συνεχίζουν να υποφέρουν!!!

Την Παρασκευή 6/9/2019 παραμονή της ΔΕΘ οργανώνουμε μεγάλη πανελλαδική πορεία Σωτηρίας της Δημόσιας Υγείας, Πρόνοιας, ΕΚΑΒ στη Θεσσαλονίκη.

**Η πορεία θα εκκινήσει 8πμ. από το Ιπποκράτειο Νοσοκομείο θα διέλθει από Υγειονομικές Μονάδες και θα καταλήξει στο Υπουργείο Μακεδονίας Θράκης.**

**Προκηρύσσουμε 8ωρη Στάση Εργασίας την Παρασκευή 6/9/2019 7πμ. έως 3μμ. για τα Σωματεία μέλη της Κεντρικής Μακεδονίας.**

Καλούμε τα Σωματεία - Μέλη από όλη την Ελλάδα να διευκολύνουν όσους συναδέλφους και συνδικαλιστικά στελέχη θέλουν να συμμετάσχουν στην πανελλαδική κινητοποίηση της ΠΟΕΔΗΝ και στο Συλλαλητήριο των Συνδικάτων στα εγκαίνια της ΔΕΘ. Όπου χρειαστεί καλύπτουμε με κινητοποίηση.

Διεκδικούμε:

* Αύξηση της χρηματοδότησης (Μ.Ο. των χωρών της Ευρωπαϊκής Ένωσης)
* Προσλήψεις προσωπικού (κάλυψη κενών οργανικών θέσεων)
* Μονιμοποίηση εκτάκτων
* Δωρεάν Δημόσια Υγεία- Πρόνοια για όλους
* Αύξηση στους μισθούς
* Ένταξη στα ΒΑΕ

**Σάββατο 7/9/2019 στα εγκαίνια ΔΕΘ συμμετέχουμε δυναμικά στο συλλαλητήριο που οργανώνουν τα συνδικάτα. Συγκέντρωση 6μμ στο Άγαλμα Βενιζέλου.**

**ΘΑ ΕΙΜΑΣΤΕ ΟΛΟΙ ΕΚΕΙ.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ